Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A polgárok személyi adatainak és lakcímének nyilvántartásáról szóló 1992. évi LXVI. törvény (Nytv.) alapján a
Paragraph Index: 1278

A polgárok személyi adatainak és lakcímének nyilvántartásáról szóló 1992. évi LXVI. törvény (Nytv.) alapján a helyi nyilvántartás mind az adatok felvétele, mind szolgáltatása szempontjából a nyilvántartási rendszer alapeleme. Annak ellenére, hogy valamennyi állampolgárt érintő országos adatkezelésről van szó, kevés olyan panasz érkezett, mely a helyi nyilvántartás szervének eljárását sérelmezte. Egy állampolgár azért fordult az adatvédelmi biztoshoz, mert állandó lakcíme bejelentésekor kérték tőle a személyi azonosítóról szóló hatósági igazolványt, mellyel nem rendelkezett. Ezt követően azt a tájékoztatást kapta, hogy korábbi lakóhelyének polgármesteri hivatalától 1500 forint eljárási illeték ellenében kérheti az igazolvány pótlását. Az adatvédelmi biztos tájékoztatta a panaszost, hogy a hatósági igazolvány célja az, hogy az állampolgár a törvényben előírt kötelezettsége teljesítéséhez közhitelűen igazolhassa személyi azonosító jelét, így az állampolgárnak azt be kell szereznie. (556/A/1999) Szabálysértés 1999-ben öt beadvány érintette a szabálysértési hatóság adatkezelését. Ezek között két olyan konzultációs ügy volt, mely alapvető kérdéseket fogalmazott meg, ezért indokolt az ismertetésük. Egy területi államigazgatási szerv feljelentést tett az egyik helyi önkormányzat szabálysértési hatóságánál. A hivatal ügyintézője megkereste az adatvédelmi biztost, hogy ebben az esetben a határozatot meg kell-e küldeni a feljelentőnek. A szabálysértésekről

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes